റോബർട്ട് ഡി നിറോ

റോബർട്ട് ഡെ നീറോ 90ലേറെ സിനിമകളിൽ അഭിനയിച്ച പ്രശസ്ത അമേരിക്കൻ നടനാണ്. ഈ യുഗത്തിലെ ഏറ്റവും മികച്ച അഭിനേതാക്കളിലൊരാളായി ഇദ്ദേഹത്തെ കണക്കാക്കുന്നു. Bang the Drum Slowly എന്ന സിനിമയിലാണ് ആദ്യമായി ഡെ നീറോ പ്രധാന വേഷത്തിലെത്തിയത്(1973). തുടർന്ന് 1973ൽ തന്നെ അമേരിക്കൻ സംവിധായകരിൽ പ്രഥമസ്ഥാനീയനായ മാർട്ടിൻ സ്കോർസസെയുടെ മീൻ സ്ട്രീറ്റിലും ഡെ നീറോ വേഷമിട്ടു. 1974 ഫ്രാൻസ് ഫോർഡ് കപ്പോളോ സംവിധാനം ചെയ്ത ദെ ഗോഡ്ഫാതർ പാർട്ട് 2ൽ യുവാവായ വീറ്റോ കോർലിയോണായി അഭിനയിച്ചതിനു ഡെ നിറൊയ്ക്ക് മികച്ച സഹനടനുള്ള അക്കാദമി അവാർഡ് ലഭിക്കുകയുണ്ടായി.
മാർട്ടിൻ സ്കോർസെസിയുമായുള്ള കൂട്ട് അദ്ദേഹത്തിനു വളരെ മികച്ച ചിത്രങ്ങൾ സമ്മാനിച്ചു.
സ്കോർസെസിയുടെ ടക്സി ഡ്രൈവർ, കേപ്പ് ഫിയർ എന്നീ ചിത്രങ്ങൾക്ക് ഓസ്കർ നോമിനേഷനുകളും 
റാഗിങ്ങ് ബുൾ  എന്ന സിനിമയിലെ അഭിനയത്തിനു മികച്ച നടനുള്ള ഓസ്കാറും നേടി.
ഡിയർ ഹണ്ടർ, കെസിനോ, ഗുഡ്ഫെല്ലസ്, വൺസ് അപ്പോൺ എ ടൈം ഇൻ അമേരിക്ക, 
ഹീറ്റ് തുടങ്ങിയ ഒട്ടേറെ സിനിമകളിലെ ഡെ നീറോയുടെ അഭിനയം അതുല്യവും 
കാലാതിവർത്തിയുമാണ്.

 അക്കാഡമി അവാർഡുകൾ 
 അവാർഡ്: ഏറ്റവും മികച്ച സഹനടൻ, ദ ഗോഡ് ഫാദർ II (1974)
 നോമിനേഷൻ: ഏറ്റവും നല്ല നടൻ ടാക്സി ഡ്രൈവർ (1976)
 നോമിനേഷൻ:ഏറ്റവും നല്ല നടൻ, ദ ഡിയർ ഹണ്ടർ (1978)
 അവാർഡ്: ഏറ്റവും നല്ല നടൻ റേജിങ് ബുൾ (1980) 
 നോമിനേഷൻ: ഏറ്റവും നല്ല നടൻ, അവേക്കനിങ്സ് (1990)
 നോമിനേഷൻ:ഏറ്റവും നല്ല നടൻ, കേപ് ഫിയർ (1991)

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:1943-ൽ ജനിച്ചവർ